گونئی کره‌لی الکترویک و عاغیل‌لی جیهاز ایورتیجی‌سی سامسونگون، قوزئی کره و ایران خاریج، ۲۰۱۸ قیش المپیک اویونلارینا قاتیلاجاق بوتون اؤلکه‌لرین ایسپورچولارینا تلفن هدیه ائدجیینی آچیقلاماسی، تهرانین تپکیسینه سبب اولدو.
گونئی کره‌لی شیرکت، اولوسلارآراسی المپیک کمیته‌سی ایله اویونلارا قوشولان بوتون اؤلکه ایدمان‌چیلاری و یئتکیلیلرینه عاغیل‌لی تلفن هدیه ائد‌رک، اویونلاردا هر آنی بلگه‌له‌مه‌لرینی و دونیا ایله پایلاشما‌لرینی ایسته‌دی.
شیرکت، آمریکانین تحریملری سببی ایله قوزئی کره و ایران‌لی ایدمان‌چیلارا ایسه تلفن وئرمه‌یه‌جیینی آچیقلایینجا تهرانین تپکیسینی چکدی.
ایران خاریجی ایشلر باخانلیگغی سؤزچوسو بهرام قاسمی مسئله ایله باغلی وئردیگی آچیقلامادا،
"سامسونگ شیرکتی عذر ایستمه‌دیگی مدتجه بو مسئله‌نین ایران و سامسونگ شیرکتی آراسین‌داکی تیجاری ایلیشکی‌لره بؤیوک تأثیری اولاجاق‌دیر" دئدی.
مجلسین اقتصاد کمیسیونو عضوو علی اکبر کریمی ایسه مؤوضوع حاقین‌دا خالقی بایکوتا چاغیردی.
گونئی کره‌نین پیونگ‌چانگ شهرینین ائو صاحب‌لیگی ائدجیی ۲۰۱۸ قیش المپیک اویونلاری ۹-۲۵ فوریه تاریخلرینده دوزنله‌نه‌جک.
